smcproject/ml-wiki-sentences huggingface dataset:
മൊയ്തു  മൗലവി   പറയുന്നു  "നമ്മുടെ  നാട്  ഒരിക്കലും  മറക്കാൻ  പാടില്ലാത്ത  ഒരാളാണ്  സൈനുദ്ധീൻ  നൈന  കാരണം  പുതിയൊരു  ദാമ്പത്യ  ബന്ധത്തിലേക്ക്  പ്രവേശിക്കുന്ന  ഒരു  യുവാവും  കാണിക്കാൻ  തയ്യാറാകാതിരുന്ന   തന്റേടമാണ്  സൈനുദ്ധീൻ  നൈന  പ്രകടിപ്പിച്ചത് " .
9  മാസം  കണ്ണൂർ  സെൻട്രൽ  ജയിലിൽ  തടവിൽ  കഴിഞ്ഞു .
സഹതടവുകാരനായിരുന്ന  വൈക്കം  മുഹമ്മദ്  ബഷീറുമായി  സൗഹൃദം  തുടങ്ങുന്നത്  അവിടെ  വെച്ചാണ്  .
കേശവദേവും , വൈക്കം  മുഹമ്മദ്  ബഷീറും  സൈനുദ്ധീൻ  നൈനയുടെ  ഉറ്റ  മിത്രങ്ങളായിരുന്നു  .
ജയിൽ  മോചിതനായ  സൈനുദ്ദീൻ  നൈനയെ  കൊച്ചി  സ്നഹാദരവുകളോടെ  വരവേറ്റു.
വൈക്കം  മുഹമ്മദ്  ബഷീറിന്റെ  പത്രാധിപത്യത്തിൽ  സൈനുദ്ധീൻ  നൈന   'ഉജജീവനം '  എന്ന  മാസിക  ആരംഭിച്ചു ,  ഇന്ത്യയുടെ  വൈദേശിക  ആധിപത്യനെതിരെ  ഭഗത് സിങ്ങ്  മോഡൽ  വിപ്ലവം ആഗ്രഹിച്ചിരുന്ന  ബഷീർ സായുധ വിപ്ലവത്തിനുള്ള  ലേഖനം  എഴുതിയതിനെ  തുടർന്ന് പോലീസിന്റെ  നോട്ടപ്പുള്ളിയായി .
എവിടെയെങ്കിലും   പോയി  രക്ഷപ്പെടാൻ  ബഷീറിനെ  ഉപദേശിച്ച   നൈന , വണ്ടി ചിലവിന്   കൊടുക്കാൻ  പണമില്ലാഞ്ഞതിനെ  തുടർന്ന്  സൈനുദ്ധീൻ  നൈന  തന്റെ  വാച്ചഴിച്ച്   ബഷീറിന്   നൽകി  ആ  വാച്ച്  വിറ്റ്   കിട്ടിയ  പണം  കൊണ്ടാണ്  പിന്നീടുള്ള   ബേപ്പൂർ  സുൽത്താന്റെ  അഖിലേന്ത്യാ  പര്യാടനം  നടന്നത്  .
സാമ്പത്തിക  പ്രയാസങ്ങൾ  ഔപചാരിക  വിദ്യാഭ്യാസത്തിന്  തടസ്സമായെങ്കിലും  അക്ഷര സ്നേഹത്തിന്  മുൻപിൽ  അറിവു  നേടുന്നതിൽ  അദ്ദേഹത്തിനതൊരു  തടസ്സമായില്ല .
1954  മരണപ്പെടുമ്പോൾ  അദ്ദേഹമൊരു  ബഹുഭാഷാ  പണ്ഡിതനായിരുന്നു.
സൈനുദ്ധീൻ   നൈനയുടെ  വിയോഗത്തിന്  മുൻപ്  വരെ  അദ്ധേഹം  നവോത്ഥാന  പ്രസ്ഥാനങ്ങളുടെ  മുന്നണിയിലുണ്ടായിരുന്നു . 'അഞ്ചുമൻ  എ  ഇസ്ലാം ' എന്ന  സംഘടനയിലൂടെ  മുസ്ലിംകളെ   വിദ്യഭ്യാസപരമായും  സാംസ്കാരികമായും  പുരോഗതിയിലേക്ക്   എത്തിക്കാൻ  അദ്ധേഹം  പരിശ്രമിച്ചു  .
കയർ  തൊഴിലാളികളെ  സംഘടിപ്പിച്ച്  സംഘമുണ്ടാക്കി  കൊച്ചിയിൽ  സഹകരണ  മേഖലയുടെ  തുടക്കത്തിലൊരാളായി .
അദ്ദേഹം  മുൻ കൈയ്യെടുത്തു 
രൂപവൽകരിച്ച  'കൊച്ചിൻ  സെന്റർ  കയർ  കോ - ഓപ്പറേറ്റീവ്  സൊസൈറ്റി ' പിന്നീട്  'കയർ ഫെഡ് ' - ആയി  രൂപീകരിക്കപ്പെട്ടു.
ബഷീർ നൈന ......
ഇന്ത്യൻ  കമ്യൂണിസ്റ്റ്  പാർട്ടിയുടെ  തല മുതിർന്ന  നേതാവും , സാഹിത്യകാരനും , കേരളത്തിലെ  മുൻ  മുഖ്യമന്ത്രിയുമായിരുന്ന  സി. അച്യുതമേനോൻ  ബഷീർ  നൈനയുടെ  ഉറ്റ മിത്രമായിരുന്നു .
ഒരിക്കൽ  ബഷീർ  നൈന  അസുഖ ബാധിതനായി  കിടക്കുമ്പോൾ  മുഖ്യമന്ത്രിയായിരിക്കെ  തന്നെ  ഗൺമാനെയും  മറ്റു  പരിവാരങ്ങളെയും  ഒഴിവാക്കി  അച്യുതമേനോൻ  ബഷീർ  നൈനയെ ഒറ്റയ്ക്ക്   വന്നു  കണ്ടിട്ടുണ്ട്.
തന്റെ  ആത്മ മിത്രമായ  ബഷീർ  നൈനയ്ക്ക്   സി. അച്യുതമേനോൻ  സ്നേഹ സമ്മാനമായി  തൊടുപുഴയിൽ  ഒരേക്കർ  ഭൂമി  നൽകിയതായി  അറിയാൻ  കഴിയുന്നു .
ഇവർ  ഒരുമിച്ചു  ജയിൽ വാസം  അനുഭവിച്ചിട്ടുണ്ട്.
സി. അച്യുതമേനോൻ  ബഷീർ  നൈനയെ  സംബോധന  ചെയ്തിരുന്നത് " എന്റെ  ജയിൽ  സഖാവ് " എന്നാണ് .
മുഖ്യമന്ത്രിയിരിക്കെയും  അല്ലാതെയും  സി. അച്യുതമേനോൻ  ഉൾപ്പെടെ  അക്കാലത്തെ പ്രശസ്തരായ പല  രാഷ്ട്രീയ നേതാക്കളും കൊച്ചങ്ങാടിയിലെ  തറവാടു വീട്ടിൽ  വന്നിരുന്നതായി തറവാട്ടിലെ  മുതിർന്നവരിൽ  നിന്ന്  അറിയാൻ കഴിഞ്ഞിട്ടുണ്ട് .
ഏറെ  അറിവുകളുണ്ടായിരുന്ന  ബഷീർ  നൈന  ഖുർആനിലും  അവഗാഹമായ  അറിവുകൾ  നേടിയിരുന്നു .
സുമുഖനും , സുന്ദരനും , ആരോഗ്യ ദൃഡ ഗാത്രനുമായിരുന്ന  ബഷീർ  നൈന  നല്ല  ധൈര്യശാലിയും,തന്റേടിയുമായിരുന്നു.
കേന്ദ്ര സർക്കാരിന്റെ സ്വാതന്ത്ര്യ സമര സേനാനികൾക്കുള്ള  പെൻഷൻ ലഭിച്ചിട്ടുണ്ട്.
നിങ്ങൾക്ക്  കൂടുതൽ  വായിക്കാം ,താമസമില്ലാതെ  പുറത്തിറങ്ങാനിരിക്കുന്ന 
'നൈന - മരയ്ക്കാർ  ചരിത്രം  അറിയപ്പെടാത്ത  ഏടുകൾ'  എന്ന എന്റെ ഗ്രന്ഥത്തിലൂടെ .........
മൻസൂർ   നൈന - 94462 07922
നൈനാ ഫെബിൻ ഇംഗ്ലീഷ് വിലാസം https://ml.wikipedia.org/wiki/Naina_Febin
സ്‌കൂൾ വിദ്യാർത്ഥിയായിരിക്കെ, പരിസ്ഥിതി പ്രവർത്തനങ്ങളിലേർപ്പെട്ടു മുളകളുടെ തോഴി യെന്ന പേരിലറിയപ്പെട്ട കേരളത്തിലെ ഒരു പരിസ്ഥിതിപ്രവർത്തകയാണ് നൈനാ ഫെബിൻ .
2019ലെ കേരള സംസ്ഥാന വനം വകുപ്പിന്റെ വനമിത്ര പുരസ്‌കാരവും സംസ്ഥാന വനിതാ-ശിശു വികസന വകുപ്പ് ഏർപ്പെടുത്തിയ 2020ലെ ഉജ്ജ്വല ബാല്യം പുരസ്‌കാരവും ബാലസംഘം രക്ഷാധികാരി സമിതിയുടെ പ്രഥമ പ്രസിഡന്റ്‌ പി. വി. കെ. കടമ്പേരിയുടെ സ്‌മരണാർത്ഥം ബാലസംഘം സംസ്ഥാന കമ്മിറ്റിയും പി. വി. കെ. കടമ്പേരി സ്‌മാരക ട്രസ്റ്റും ചേർന്ന് കുട്ടികളുടെ രംഗത്തെ സമഗ്ര സംഭാവനയ്ക്ക് നൽകിവരുന്ന 2020- 2021ലെ പി. വി. കെ. കടമ്പേരി പുരസ്‌കാരവും ലഭിച്ചിട്ടുണ്ട്.
കൊപ്പം വി. എച്ച്.  എ. എസ് സിൽ ഒൻപതാം ക്ലാസ് വിദ്യാർത്ഥിനിയായിരിക്കുമ്പോഴാണ് നൈനാ ഫെബിന് മുളകളോട് ആകർഷണം തോന്നിത്തുടങ്ങിയത്.
എട്ടാം തരത്തിൽ പഠിക്കുമ്പോൾ, പിറന്നാൾ ദിവസം മുതൽ ഒരു വർഷം കൊണ്ട് ആയിരത്തിലധികം മുളകൾ വെച്ചു പിടിപ്പിച്ചാണു ശ്രദ്ധേയമായത്. 'ഓടൻ', 'കല്ലൻ', 'നാട്ടുകാണി', 'ബിലാത്തി' തുടങ്ങിയ ഇനങ്ങളിലെ മുളന്തൈകളെത്തികൾ നാട്ടിലെ വീടുകൾ തോറും വിതരണം ചെയ്തുകൊണ്ട്, മുളപച്ചയെന്ന പേരിൽ മുളങ്കൂട്ടങ്ങൾ നിറഞ്ഞ ഗ്രാമങ്ങൾ ഒരുക്കാനുള്ള പരിശ്രമങ്ങളിലും നൈനാ ഏർപ്പെടുന്നു.
നൈനാ ഫെബിൻറെ നേതൃത്വത്തിലുള്ള ഒച്ച- ദി ബാംബൂ സെയിൻറ് എന്ന  നാടൻകലാ ട്രൂപ്പ് കലാപരിപാടികളിലൂടെ ശേഖരിക്കുന്ന തുകകൊണ്ട് പീച്ചി മുള ഗവേഷണ കേന്ദ്രത്തിൽ നിന്നും മുളന്തൈകൾ വാങ്ങി സൗജന്യമായാണ് മുളത്തൈകൾ വിതരണം ചെയ്യുന്നത്.
പാലക്കാട് പട്ടാമ്പി കൊപ്പം സ്വദേശികളായ ഹനീഫയുടെയും സബിതയുടെയും മകളാണ് നൈനാ ഫെബിൻ.
പുരസ്കാരങ്ങൾ 2018-19ലെ വനമിത്ര പുരസ്കാരം 2020ലെ ഉജ്ജ്വല ബാല്യം പുരസ്‌കാരം 2021ലെ പി. വി. കെ. കടമ്പേരി പുരസ്‌കാരം അവലംബം 1 2 3 {{ cite web }} :  CS1 maint: bot: original URL status unknown ( link ) 1 2 3 {{ cite web }} :  CS1 maint: bot: original URL status unknown ( link ) ↑ ↑ {{ cite web }} :  CS1 maint: bot: original URL status unknown ( link ) 1 2 3 {{ cite web }} :  CS1 maint: bot: original URL status unknown ( link ) 1 2 {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) പുറത്തേക്കുള്ള കണ്ണികൾ Official website koppam.com Archived 2022-01-24 at the Wayback Machine .
ഉജ്ജ്വല ബാല്യ' പുരസ്കാരം നൈനാ ഫെബിന്
നൈനിത്താൾ ഇംഗ്ലീഷ് വിലാസം https://ml.wikipedia.org/wiki/Nainital
29°23′N 79°27′E ﻿ / ﻿ 29.38°N 79.45°E ﻿ / 29.38; 79.45 ഉത്തരാഖണ്ഡിൽ സ്ഥിതി ചെയ്യുന്ന മനോഹരമായ ഒരു വിനോദസഞ്ചാരകേന്ദ്രമാണ് നൈനിതാൾ .
സമുദ്രോപരിതലത്തിൽ നിന്നും ഏകദേശം 6350 അടി ഉയരത്തിലാണ് നൈനിതാൾ സ്ഥിതി ചെയ്യുന്നത്.
കുമയോൺ താഴ്വരയിലെ ഒരു സ്ഥലമാണ് നൈനിതാൾ.
ഹിമാലയ പർവ്വതനിരയിലെ മൂന്ന് മലകൾ കൊണ്ട് നൈനിതാൾ ചുറ്റപ്പെട്ടിരിക്കുന്നു.
അവ താഴെ കൊടുക്കുന്നു: നൈന(2615 മീറ്റർ ഉയരത്തിൽ) ദ്വിപത(2438 മീറ്റർ ഉയരത്തിൽ) അയർപത(2278 മീറ്റർ അടി ഉയരത്തിൽ) ചിത്രത്തിൽ കാണുന്ന തടാകം സ്ഥിതി ചെയ്യുന്ന സ്ഥലത്തെ തല്ലിതാൾ എന്നും പറയുന്നു കാലാവസ്ഥ
ഈ മൂന്നു പർവ്വതങ്ങൾ കാരണം ഇവിടെ പൊതുവെ തണുപ്പാണ് അനുഭവപ്പെടുന്നത്.
അതിനാൽ തന്നെ വേനൽക്കാലത്ത് ഇവിടെ തിരക്കേറുന്നു.
തണുപ്പുകാലത്ത് ഇവിടെ അതിശൈത്യം അനുഭവപ്പെടുന്നു പലപ്പോഴും 0 ഡിഗ്രിയിൽ താഴെ (-3 ഡിഗ്രി) തണുപ്പ് ഇവിടെ അനുഭവപ്പെടാറുണ്ട്.
ഡിസംബർ മുതൽ ഫെബ്രുവരി വരെയുള്ള മാസങ്ങളിൽ ഇവിടെ മഞ്ഞുമഴ പെയ്യാറുണ്ട്.
തടാകങ്ങളുടെ നഗരമാണ് നൈനിതാൾ.
പ്രധാന തടാകമാണ് നൈനി തടാകം (നൈനിതാൾ).
കണ്ണിന്റെ ആകൃതിയിലുള്ള ഈ തടാകത്തെ നേത്രദേവതയുടെ ഇരിപ്പിടം എന്നും അറിയുന്നു.
201 1 ലെ ഇന്ത്യൻ കാനേഷുമാരി പ്രകാരം നൈനിത്താളിലെ ജനസംഖ്യ 954605 ആണ്.
ആകെ ജനസംഖ്യയിൽ 51.7% പുരുഷന്മാരും 48.2% സ്ത്രീകളുമുള്ള നൈനിത്താളിലെ സ്ത്രീപുരുഷാനുപാതം 1000 പുരുഷന്മാര്ക്ക് 934 സ്തീകൾ എന്ന നിലയിലാണ്, പക്ഷെ കുട്ടികൾ തമ്മിലെ താരതമ്യത്തിൽ ഇത് 1000 ആൺകുട്ടികൾക്ക് 902 പെൺകുട്ടികൾ എന്ന നിലവാരത്തിലേക്ക് താഴുന്നു .
നൈനിതാളിലെ സാക്ഷരതാ നിരക്ക് ദേശീയ നിലവാരമായ 64.8 %ത്തിലും ഉയര്ന്നു 83.88% ത്തിൽ നില്ക്കുന്നു,  90.07 % പുരുഷന്മാരും 77.29% സ്ത്രീകളും സാക്ഷരരാണ്.
1981 ൽ യൂറൊപ്യന്മാർ എത്തിയതോടെയാണ് ജനവാസം കൂടിതിടങ്ങിയത്.
1841ൽ ഈസ്റ്റ് ഇന്ത്യകമ്പനിയിലെ ബാരൻ എന്ന ഓഫീസറാണ് ഈ ഹിൽസ്റ്റേഷൻ വികസിപ്പിച്ചത്.
നൈമ ലാംചാർക്കി ഇംഗ്ലീഷ് വിലാസം https://ml.wikipedia.org/wiki/Naima_Lamcharki
ഒരു മൊറോക്കൻ അഭിനേത്രിയാണ് നൈമ ലാംചാർക്കി (ജനനം 1943 ജൂലൈ 11, കാസബ്ലങ്കയിൽ 2024 ഒക്ടോബർ 5-ന് അന്തരിച്ചു) .
A la recherche du mari de ma femme എന്ന ചിത്രത്തിലെ പ്രകടനത്തിനും 2001-ലെ ആറാമത്തെ ദേശീയ ചലച്ചിത്രമേളയിലെ പ്രകടനത്തിനും ലാംചാർക്കി മികച്ച വനിതാ നായികയ്ക്കുള്ള സമ്മാനം നേടി.
2021-ൽ, സ്വീഡനിലെ 11-ാമത് വാർഷിക മാൽമോ അറബ് ഫിലിം ഫെസ്റ്റിവലിൽ (MAFF) മൊഹമ്മദ് മൊഫ്താകിറിന്റെ L’automne des pommiers എന്ന ചിത്രത്തിലെ അഭിനയത്തിന് അവർ മികച്ച നടിക്കുള്ള പുരസ്കാരം നേടി.
ഭാഗിക ഫിലിമോഗ്രാഫി നടിയായി
1961: ലാ വെംഗൻസ ഡി ഡോൺ മെൻഡോ 1963: കാസബ്ലാങ്ക, നെസ്റ്റ് ഓഫ് സ്പൈസ് 1977: ബ്ലഡ് വെഡ്ഡിംഗ് 1982: ലെസ് ബ്യൂക്സ് ജോർസ് ഡി ഷെഹറാസാഡെ 1993: എ ലാ റെച്ചേർചെ ഡു മാരി ഡി മാ ഫെമ്മെ 1998: റൂ ലാ കെയർ[10] 2002: എറ്റ് ആപ്രെസ്?
2006: മൗവൈസ് ഫോയ് 2010: ലാ ഗ്രാൻഡെ വില്ല 2020: L'automne des pommiers അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നൈമ ലാംചാർക്കി
നൈനാൻ കോശി ഇംഗ്ലീഷ് വിലാസം https://ml.wikipedia.org/wiki/Ninan_Koshy
കേരളത്തിലെ അറിയപ്പെടുന്ന രാഷ്ട്രീയചിന്തകനും നയതന്ത്ര വിദഗ്ദ്ധനും എഴുത്തുകാരനും അദ്ധ്യാപകനും ദൈവശാസ്ത്ര പണ്ഡിതനും ഇടതുപക്ഷ സഹയാത്രികനുമാണ് നൈനാൻ കോശി (മരണം : 4 മാർച്ച് 2015) .
1999 ലെ ലോക്‌സഭ ഇലക്ഷനിൽ മാവേലിക്കരയിലെ എൽ.ഡി.എഫ് സ്ഥാനാർത്ഥിയായിരുന്നു.
1934 ഫെബ്രുവരി 1ന് പത്തനംതിട്ട ജില്ലയിലെ തിരുവല്ലയ്ക്കടുത്ത് മുണ്ടിയപ്പിള്ളിയിൽ ജനിച്ചു.
കെ.വി. കോശിയും മറിയമ്മയുമാണ് മാതാപിതാക്കൾ.
ഇംഗ്ലീഷ്‌ സാഹിത്യത്തിൽ എം.എ.ബിരുദം.
കേരളത്തിലെ വിവിധ കോളജുകളിൽ ലക്‌ചറർ, പ്രൊഫസർ, ജനറൽ സെക്രട്ടറി, സ്‌റ്റുഡന്റ്‌ ക്രിസ്‌ത്യൻ മൂവ്‌മെന്റ്‌ ഒഫ്‌ ഇന്ത്യ, ഡയറക്‌ടർ ഇൻ ചാർജ്‌, എക്യുമെനിക്കൽ ക്രിസ്‌ത്യൻ സെന്റർ ബാംഗ്‌ളൂർ; ഡയറക്‌ടർ, അന്താരാഷ്‌ട്രവിഭാഗം വേൾഡ്‌ കൗൺസിൽ ഓഫ്‌ ചർച്ചസ്‌, ജനീവ; വിസിറ്റിങ്ങ്‌ ഫാക്കൽട്ടി, നാഷനൽ ലോ സ്‌കൂൾ ഒഫ്‌ ഇന്ത്യ യൂനിവേഴ്‌സിറ്റി എന്നീ നിലകളിൽ പ്രവർത്തിച്ചു.
സെറാംപൂർ സർവകലാശാലയിൽനിന്ന്‌ ദൈവശാസ്‌ത്രത്തിൽ ഓണറ്റി ഡോക്‌ടറേറ്റ്‌ നേടി.
അന്താരാഷ്ട്ര കൂട്ടായ്മയായ ഡബ്യു.
സി.സിസ് കമ്മീഷൻ ഓഫ് ചർച്ചസ് ഓൺ ഇന്റർനാഷണൽ അഫയേഴ്‌സിന്റെ മുൻ ഡയറക്ടറായിരുന്നു.
1991 ൽ ജനീവയിൽ നിന്നു വിരമിച്ച അദ്ദേഹം ഒരു വർഷം ഹാർവാർഡിലെ ലോ സ്കൂളിൽ വിസിറ്റിങ് ഫെലോയായി.
ദക്ഷിണ ആഫ്രിക്കയിലെ ആദ്യ ജനാധിപത്യ തെരഞ്ഞെടുപ്പിൽ കെന്നത്ത് കൗണ്ട , നയിച്ച യു.എൻ നിരീക്ഷകസംഘത്തിലെ അംഗമായിരുന്നു.
ദക്ഷിണകൊറിയയും ഉത്തരകൊറിയയും തമ്മിലുള്ള തർക്കങ്ങളിൽ സമാധാന നിരീക്ഷകനായി പ്രവർത്തിച്ചു.
1999 ൽ മാവേലിക്കര നിയോജകമണ്ഡലത്തിൽ നിന്നും നിയമസഭയിലേക്ക് ഇടതുസ്ഥാനാർത്ഥിയായി മത്സരിച്ചെങ്കിലും പരാജയപ്പെട്ടു.
അണുവായുധത്തിനെതിരെ ആംസ്റ്റർഡാമിൽ നടന്ന പൊതുവേദിയിൽ സജീവമായി പ്രവർത്തിച്ചു.
വിവിധ രാജ്യങ്ങളിലെ ഭരണാധികാരികളും ജനകീയസംഘങ്ങളും പങ്കെടുത്ത ആ പൊതുവേദിയുടെ റിപ്പോർട്ട് സമാഹരിച്ച്, നൈനാൻ കോശിയും പോൾ അബ്രക്ടും ചേർന്ന് എഡിറ്റ് ചെയ്ത  ‘ബിഫോർ ഇറ്റ് ഈസ് ടു ലേറ്റ്’ എന്ന പുസ്തകമായി പ്രസിദ്ധീകരിച്ചിരുന്നു.
നിരായുധീകരണ പ്രവർത്തകർക്ക് ആധികാരികമായ മാർഗ്ഗരേഖയായിരുന്നു ഇത്.
കൃതികൾ War on Terror Reordering the World സഭയും രാഷ്‌ട്രവും ഇറാക്കിനുമേൽ ആണവഭാരതം : വിനാശത്തിന്റെ വഴിയിൽ ആഗോളവത്‌കരണത്തിന്റെ യുഗത്തിൽ ഭീകരവാദത്തിന്റെ പേരിൽ ദൈവത്തിന്‌ ഫീസ്‌ എത്ര ശിഥിലീകരിക്കപ്പെട്ട വിദ്യാഭ്യാസം ചോംസ്തി നൂറ്റാണ്ടിന്റെ മനസാക്ഷി ഭീകരവാദവും നവലോകക്രമവും പള്ളിയും പാർട്ടിയും കേരളത്തിൽ
കൂടാതെ ആനുകാലികങ്ങളിൽ ലേഖനങ്ങൾ എഴുതാറുണ്ട് .
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1998 മാവേലിക്കര ലോകസഭാമണ്ഡലം പി.ജെ. കുര്യൻ കോൺഗ്രസ് (ഐ.) , യു.ഡി.എഫ്. നൈനാൻ കോശി സി.പി.എം. , എൽ.ഡി.എഫ്
സൂസനാണ് ഭാര്യ.
ഷൈനി, നൈനി, എലിസബത്ത് എന്നിവരാണ് മക്കൾ.
അവലംബം ↑ ↑ ↑ ↑ {{ cite news }} : Check date values in: | accessdate= and | date= ( help ) ↑ ↑ http://www.keralaassembly.org ↑ http://deshabhimani.com/news-kerala-all-latest_news-446280.html#sthash.
R3IZMhjT.
RUVPcDK6.dpuf%5Bപ്രവർത്തിക്കാത്ത+കണ്ണി%5D പുറം കണ്ണികൾ നൈനാൻ കോശിയുടെ ലേഖനങ്ങൾ പാരീസിൽ ഷാർലി ഹെബ്‌ദോ എന്ന പ്രസിദ്ധീകരണത്തിനു നേരെ നടന്ന അക്രമത്തിന്റെ പാശ്ചാത്തലത്തിൽ മാതൃഭൂമിയിലെ ഒരു ലേഖനം Archived 2015-03-07 at the Wayback Machine .
നൈമിശാരണ്യം ഇംഗ്ലീഷ് വിലാസം https://ml.wikipedia.org/wiki/Naimisha_Forest
ചക്രം വിഷ്ണു ഭഗവാന്റെയാണ്.
ഭഗവാനെയാണ് ഋഷിമാർ കണ്ടത്.
ഹിന്ദു പുരാണങ്ങളിൽ പ്രതിപാദിക്കുന്ന ഒരു സ്ഥലമാണ് നൈമിശാരണ്യം .
ദ്വാപരയുഗത്തിൽ കലിയുടെ വരവിനെക്കുറിച്ച് ചിന്തിച്ചും, ചിന്തിപ്പിച്ചും വ്യാകുലത്തിലാണ്ടുപോയ മഹർഷിമാർ ബ്രഹ്മദേവനെക്കണ്ട് പരിഹാരം തേടി.
സകലതിന്റേയും സർവ്വചരാചരങളുടേയും സ്രഷ്ടാവായ ബ്രഹ്മദേവൻ ഒരു സവിശേഷചക്രമുണ്ടാക്കി.
സ്വയം ഉരുവിട്ടുകൊണ്ട് ബ്രഹ്മദേവൻ ഋഷികളോട് ഇങ്ങനെ കല്പിച്ചു.
ഈ ചക്രം ചെന്ന് പതിക്കുന്ന ഇടം കലിബാധയില്ലായിടമായിരിക്കും എന്ന്.
അവിടേക്കു നിങ്ങൾക്ക് യഥേഷ്ടം പോകാം.
സത്യത്തിന്റെ യുഗം വരുവോളം നിങ്ങൽ അവിടെ സുഖമായി വസിച്ചു കൊള്ളുക.
ആ മേനി ചെന്നു വീണ സ്ഥലമാണു നൈമിശാരണ്യം അഥവാ കുഞ്ചിലക്കാട്.
അനേകം മഹർഷിവര്യന്മാർ തപസ്സ് ചെയ്തുകൊണ്ട് ഇന്നും അവിടെ കഴിഞ്ഞു വരുന്നതായി വിശ്വസിച്ചു പോരുന്നു.
നൈനിറ്റാൽ-ഉദംസിംഗ നഗർ (ലോകസഭാ മണ്ഡലം) ഇംഗ്ലീഷ് വിലാസം https://ml.wikipedia.org/wiki/Nainital%E2%80%93Udhamsingh_Nagar_(Lok_Sabha_constituency)
നൈനിറ്റാൽ-ഉദംസിംഗ നഗർ ലോകസഭാ മണ്ഡലം ( ഹിന്ദി : नैनीताल–ऊधमसिंह नगर लोक सभा निर्वाचन क्षेत्र ) ഉത്തരാഖണ്ഡിലെ അഞ്ച് ലോകസഭാ മണ്ഡലങ്ങളിൽ ഒന്നാണ്.
ഉധാം സിംഗ് നഗർ, നൈനിറ്റാൾ (ഭാഗം) എന്നിങ്ങനെ രണ്ട് ജില്ലകൾ ഇതിൽ ഉൾപ്പെടുന്നു.
ലോകസഭാ മണ്ഡലങ്ങളുടെ ഡിലിമിറ്റേഷനെ തുടർന്ന് 2009 ലാണ് ഈ നിയോജകമണ്ഡലം നിലവിൽ വന്നത്.
ബിജെപിയിലെ അജയ് ഭട്ട് ആണ് നിലവിലെ ലോകസഭാംഗം അസംബ്ലി സെഗ്‌മെന്റുകൾ Nainital district : Bhimtal Haldwani Kaladhungi Lalkuan Nainital Udham Singh Nagar district : Bajpur Gadarpur Jaspur Kashipur Khatima Kichha Nanakmatta Rudrapur Sitarganj ലോകസഭാംഗങ്ങൾ Indian National Congress Bharatiya Janata Party 1952-2008: നിയോജകമണ്ഡലം നിലവിലില്ല
നൈനിറ്റാൾ (ലോക്സഭാ മണ്ഡലം) കാണുക തിരഞ്ഞെടുപ്പ് അംഗം പാർട്ടി 2009 കരൺ ചന്ദ് സിംഗ് ബാബ ഇന്ത്യൻ നാഷണൽ കോൺഗ്രസ് 2014 ഭഗത് സിംഗ് കോശ്യാരി ഭാരതീയ ജനതാ പാർട്ടി 2019 അജയ് ഭട്ട് ഭാരതീയ ജനതാ പാർട്ടി ഇതും കാണുക നൈനിറ്റാൽ ജില്ല ഉദം സിംഗ് നഗർ ജില്ല നൈനിറ്റാൾ (ലോക്സഭാ മണ്ഡലം) ലോക്സഭയിലെ മണ്ഡലങ്ങളുടെ പട്ടിക പരാമർശങ്ങൾ ബാഹ്യ ലിങ്കുകൾ നൈനിറ്റാൽ ഉദംസിങ് നഗർ ലോക് സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും Archived 2019-04-01 at the Wayback Machine .
ജാലിയൻവാലാ ബാഗ് (പുസ്തകം) ഇംഗ്ലീഷ് വിലാസം https://ml.wikipedia.org/wiki/Jallianwala_bagh
നമ്മുടെ സ്വാതന്ത്ര്യസമരത്തിൽ ഇതിനുള്ള പ്രാധാന്യവും ഈ കൂട്ടക്കൊലയിലേക്ക് നയിച്ച നയിച്ച സംഭവങ്ങളെക്കുറിച്ചും പ്രസിദ്ധ ഹിന്ദി എഴുത്തുകാരനായ  ഭീഷ്മ സാഹ്നി എഴുതിയതാണ് ഈ പുസ്തകം.
ജാലിയൻവാലാ ബാഗ് എന്ന ഈ പുസ്തകം പ്രസിദ്ധീകരിച്ചത് നാഷനൽ ബുക്ക് ട്രസ്റ്റ് ആണ്.
ജാവ (ദ്വീപ്)
ഇന്തോനേഷ്യയുടെ തലസ്ഥാനമായ ജക്കാർത്ത ഉൾപ്പെടുന്ന ദ്വീപാണ് ജാവ .
പടിഞ്ഞാറ് ഭാഗത്തുള്ള സുമാത്രയുടെയും കിഴക്ക് സ്ഥിതി ചെയ്യുന്ന ബാലിയുടെയും ഇടയിലാണ് ജാവദ്വീപ് സ്ഥിതിചെയ്യുന്നത്.
13.5 കോടിയിലധികം ജങ്ങൾ താമസിക്കുന്ന ജാവ ലോകത്തിലെ ഏറ്റവും കൂടുതൽ ജനസാന്ദ്രതയുള്ള ദ്വീപാണ്.
ഒരിക്കൽ ഹിന്ദു രാജവംശങ്ങളുടെയും പീന്നിട് ഡച്ച് കൊളോണിയൽ വാഴ്ചയുടെയും കേന്ദ്രമായിരുന്ന ജാവയാണ് ഇന്തോനേഷ്യയുടെ രാഷ്ട്രീയ, സാമ്പത്തിക ജീവിതത്തിൽ ഏറ്റവും വലിയ സ്വാധീനം ചെലുത്തുന്നത്.
ഒട്ടേറെ അഗ്നിപർവ്വതങ്ങൾ ജാവയിലുണ്ട്.
540 കിലോ മീറ്റർ ദൈർഘ്യമുള്ള ബോഗ്ങവൻ സോളോയാണ് ഏറ്റവും വലിയ നദി.
പ്രംബനൻ ശിവക്ഷേത്രം , ബോറോബുദൂരിലെ ബുദ്ധസ്മാരകം എന്നിവ ലോകപ്രശസ്തമായ ആകർഷണകേന്ദ്രങ്ങളും ചരിത്രസ്മാരകങ്ങളുമാണ്.
ഭാരതീയസംസ്കാരങ്ങൾ ജാവനീസ് ജീവിതത്തിലുണ്ട്.
ഹിന്ദു സാമ്രാജ്യമായ മജാപഹിത് ഉടലെടുത്തത് കിഴക്കൻ ജാവയിലാണ്.
ഇന്തോനേഷ്യയിലെ ആദ്യ പ്രസിഡണ്ടായ സുകർണോയും പീന്നിട് വന്ന സുഹർത്തോയും വിഖ്യാത നോവലിസ്റ്റ് പ്രാമുദ്യ ആനന്ദതൂറും ജാവക്കാരായിരുന്നു.
ജാവയിലെ ജനസംഖ്യയിൽ 90 % മുസ്ലികളാണ് .
പൊതുവെ ഉഷ്ണമേഖലയായ ഇവിടം കുറഞ്ഞതോതിൽ മഴ പെയ്യാറുണ്ട്.
വർഷത്തിൽ ചിലപ്പോൾ ദിവസങ്ങളോളം നീണ്ടുനിൽക്കുന്ന മഴപെയ്താൽ വെള്ളപ്പൊക്കമുണ്ടാകാറുണ്ട്.
പടിഞ്ഞാറൻ ജാവ സുൻഡാനികളുടെ നാടാണ്.
തി ജാവീസ് ജനങ്ങൾ മധ്യ-കിഴക്ക് ജാവയിലാണ് പാർക്കുന്നത്.
ജാവ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Java_(disambiguation) ഇന്തോനേഷ്യയുടെ തലസ്ഥാനനഗരമായ ജക്കാർത്ത സ്ഥിതി ചെയ്യുന്ന‌ ദ്വീപ്, ജാവ .
ജാവ (പ്രോഗ്രാമിങ് ഭാഷ) ജാവാ കാപ്പി ഇന്തോനേഷ്യയിൽ വിളയുന്ന കാപ്പി.
ജാവാ ഇരുചക്രവാഹനം പണ്ടത്തെ ബൈക്ക് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ജാലിയൻവാലാബാഗ് കൂട്ടക്കൊല ഇംഗ്ലീഷ് വിലാസം https://ml.wikipedia.org/wiki/Jallianwala_Bagh_massacre
ഇന്ത്യൻ സ്വാതന്ത്ര്യസമര ചരിത്രത്തിലെ ഏറ്റവും രക്തരൂഷിതമായ സംഭവമാണ്‌ 1919 ഏപ്രിൽ 13ലെ ജാലിയൻവാലാബാഗ് കൂട്ടക്കൊല .
ബ്രിട്ടീഷ് പോലീസ് ഉദ്യോഗസ്ഥനായ ബ്രിഗേഡിയർ ജനറൽ  ഡയർ ആണ് ഈ കൂട്ടക്കൊലക്ക് ഉത്തരവ് നൽകിയത്.
13 ഏപ്രിൽ 1919 ന് ഒരു കലാപത്തെക്കുറിച്ച് സൂചനകിട്ടിയ ജനറൽ ഡയർ എല്ലാത്തരത്തിലുള്ള മീറ്റിങ്ങുകളും നിരോധിച്ചു.
ഈ സമയത്ത് ഏതാണ്ട് ഇരുപതിനായിരത്തിനടുത്തു വരുന്ന ആളുകൾ ജാലിയൻവാലാബാഗ് എന്ന സ്ഥലത്ത് ഒരു യോഗം ചേരുന്നതായി വിവരം ലഭിച്ച ഡയർ തന്റെ ഗൂർഖാ റെജിമെന്റുമായി അങ്ങോട്ടേക്കു നീങ്ങി.
യാതൊരു പ്രകോപനവുമില്ലാതെ ജനക്കൂട്ടത്തിനുനേരെ വെടിവെയ്ക്കാൻ ഡയർ തന്റെ പട്ടാളക്കാരോട് ഉത്തരവിടുകയായിരുന്നു.
ഏതാണ്ട് പത്തുമിനിട്ടോളം ഈ വെടിവെപ്പു തുടർന്നു.
വെടിക്കോപ്പ് തീരുന്നതുവരെ ഏതാണ്ട് 1,650 റൗണ്ട് പട്ടാളക്കാർ വെടിവെച്ചെന്നു കണക്കാക്കപ്പെടുന്നു.
തിരയുടെ ഒഴിഞ്ഞ പൊതികളുടെ കണക്കെടുത്താണ് ഇങ്ങനെയൊരു കണക്കെടുപ്പു നടത്തിയത്.
ബ്രിട്ടീഷുകാരുടെ ഔദ്യോഗിക കണക്കുകളനുസരിച്ച് 379 പേർ മരണമടഞ്ഞു, ആയിരത്തിലധികം ആളുകൾക്ക് പരുക്കേറ്റു.
യഥാർത്ഥത്തിൽ ആയിരത്തിലധികം ആളുകൾ മരണപ്പെട്ടിട്ടുണ്ടെന്നു പറയപ്പെടുന്നു.
ഡയർ ഉദ്യോഗത്തിൽ നിന്നും പുറത്താക്കപ്പെട്ടു.
ബ്രിട്ടീഷ് അനുകൂലികളായിരുന്ന ബ്രിട്ടനിലെ ആളുകൾക്കു മുമ്പിൽ ഡയർ ഒരു നായകനായി മാറി.
ഇന്ത്യയിലെ ബ്രിട്ടീഷ് ഭരണത്തിന്റെ അന്ത്യം കുറിക്കപ്പെട്ട ചില സംഭവങ്ങളിലൊന്നായി ജാലിയൻവാലാബാഗ് കൂട്ടക്കൊല കണക്കാക്കപ്പെടുന്നു.
ബ്രിട്ടീഷ് ഇന്ത്യയുടെ ചരിത്രത്തിലെ ഏറ്റവും നാണംകെട്ട സംഭവമായിരുന്നു ജാലിയൻവാലാബാഗിൽ നടന്നതെന്ന് മുൻപത്തെ ബ്രിട്ടീഷ് പ്രധാനമന്ത്രി ഡേവിഡ് കാമറൂൺ തന്റെ ഇന്ത്യാ സന്ദർശനത്തിനിടെ അഭിപ്രായപ്പെട്ടു.
പശ്ചാത്തലം ഒന്നാം ലോക മഹായുദ്ധം
ഒന്നാംലോകമഹായുദ്ധത്തിന്റെ സമയത്ത് ഇന്ത്യയിൽ നിന്നുള്ള പട്ടാളക്കാരെ ബ്രിട്ടൻ യുദ്ധത്തിനായി ഉപയോഗിച്ചിരുന്നു.
ഏതാണ്ട് ഒന്നേകാൽ കോടി പട്ടാളക്കാർ ബ്രിട്ടനു വേണ്ടി യുദ്ധം ചെയ്തിരുന്നു.
കൂടാതെ, ഭക്ഷണവും ആയുധസഹായവും എല്ലാം നാട്ടുരാജ്യങ്ങളിൽ നിന്നും സഹായമായി ബ്രിട്ടനു ലഭിച്ചിരുന്നു.
ബംഗാൾ , പഞ്ചാബ് പോലുള്ള സ്ഥലങ്ങളിൽ കോളനിവിരുദ്ധസമരങ്ങളും അരങ്ങേറിയിരുന്നു.
ഇത്തരം പ്രദേശങ്ങളിൽ സമാധാനപരമായ ഒരു ഭരണം ബ്രിട്ടീഷ് ഭരണാധികാരികൾക്കും സാധ്യമായിരുന്നില്ല.
ഒന്നാംലോകമഹായുദ്ധത്തിനുശേഷം കടുത്ത ദുരിതമാണ് ഇന്ത്യയെ കാത്തിരുന്നത്.
ജനങ്ങളിൽ കനത്ത നികുതി അടിച്ചേൽപ്പിക്കപ്പെട്ടു.
43,000 ത്തോളം ആളുകൾ യുദ്ധത്തിൽ കൊല്ലപ്പെട്ടു.
ഇന്ത്യൻ പട്ടാളക്കാർ ബ്രിട്ടനെതിരേ യുദ്ധം ചെയ്യാൻ ആയുധങ്ങൾ രഹസ്യമായി കടത്തിക്കൊണ്ടു വന്നു.
1916 ൽ ലക്നൗ പാക്ട് ഉടമ്പടി പ്രകാരം കോൺഗ്രസ്സ് പാർട്ടി മുസ്ലിം ലീഗുമായി താൽക്കാലിക കരാറിലേർപ്പെട്ടു.
കൂട്ടക്കൊലയ്ക്കുള്ള കാരണങ്ങൾ ജാലിയൻവാലാബാഗ് സ്മാരകം
1919 മാർച്ചിൽ ബ്രിട്ടീഷ് ഗവണ്മെന്റ‌് റൗലറ്റ് ആക്റ്റ് എന്ന കരിനിയമം പാസ്സാക്കി.
വാറന്റ് കൂടാതെ ആരെയും അറസ്റ്റ് ചെയ്യാനും വിചാരണ കൂടാതെ തുറുങ്കിലടയ്ക്കാനും ഈ നിയമം ഗവണ്മെന്റിന് അധികാരം നൽകി.
ഇതിനെതിരെ രാജ്യവ്യാപകമായി പ്രക്ഷോഭങ്ങൾ അരങ്ങേറി.
1857ലെ സമരത്തെതുടർന്ന് തന്നെ ഇന്ത്യക്കാരെ സംശയത്തോടെയാണ് ബ്രിട്ടീഷുകാർ വീക്ഷിച്ചത്.
ലാഹോർ ഗൂഢാലോചനാകേസിന്റെ വിചാരണാ സമയത്തുണ്ടായ മുന്നേറ്റ ശ്രമത്തെ ബ്രിട്ടീഷുകാർ ഭീതിരായാണ് നോക്കികണ്ടത്.
കൂടാതെ റഷ്യൻ ആശയങ്ങളോടുള്ള ഇന്ത്യയിലെ യുവതലമുറയുടെ ആവേശം എന്നിവ ബ്രിട്ടീഷ് ഭരണാധികാരികളിൽ അസ്വസ്ഥതയുളവാക്കി.
റൗളറ്റ് നിയമത്തിനെതിരേ പോരാടാൻ ഗാന്ധിജി ആഹ്വാനം ചെയ്തു.
ഈ സമരപ്രഖ്യാപനത്തെ ഇന്ത്യയിലെ ജനങ്ങൾ ആവേശത്തോടെയാണ് സ്വീകരിച്ചത്.
പഞ്ചാബിൽ സമരം അക്രമാസക്തമാവുകതന്നെ ചെയ്തു.
പഞ്ചാബിലെ കോൺഗ്രസ്സ് നേതാക്കളായിരുന്ന ഡോ.സത്യപാൽ , സെയ്ഫുദ്ദീൻ കിച്ച്ലു എന്നിവരെ പോലീസ് അറസ്റ്റ് ചെയ്ത് തടവിലാക്കി.
ഇരുവരും, ഗാന്ധിജിയുടെ അഹിംസാ സിദ്ധാന്തത്തിൽ അടിയുറച്ചു വിശ്വസിക്കുന്ന സ്വാതന്ത്ര്യസമരസേനാനികളായിരുന്നു.
ഈ സംഭവത്തിൽ പ്രതിഷേധിച്ച് , 1919 ഏപ്രിൽ 10ന് ‌ അമൃത് സറിൽ ഹർത്താലാചരിച്ചു .
അമൃത് സറിൽ ഡെപ്പ്യൂട്ടി കമ്മീഷണറുടെ വീട്ടിലേക്കു നടന്ന പ്രതിഷേധ റാലിക്കു നേരെ പോലീസ് നിറയൊഴിച്ചു.
ഇതിൽ രോഷകുലരായ ജനക്കൂട്ടം ബാങ്കുകൾക്കും സർക്കാർ സ്ഥാപനങ്ങൾക്കും തീവെച്ചു.
അക്രമങ്ങളിൽ 5 യൂറോപ്യന്മാരും പോലീസ് വെടിവെപ്പിൽ ഇരുപതിലേറെ ഇന്ത്യക്കാരും കൊല്ലപ്പെട്ടു.
ഏപ്രിൽ 11 ന് തന്റെ സ്കൂളിലെ വിദ്യാർത്ഥികളെ സുരക്ഷിതമായി അവരുടെ വീടുകളിൽ എത്തിക്കാൻ ഏർപ്പാടുചെയ്തതിനുശേഷം തിരികെ വീട്ടിലേക്കു പോവുകയായിരുന്ന മാർഷെല ഷേർവുഡ് എന്ന മിഷണറി പ്രവർത്തകയെ ഒരു ഇടുങ്ങിയ വീഥിയിൽ വച്ച് കോപാക്രാന്തരായ ജനക്കൂട്ടം ആക്രമിച്ചു.
സമീപവാസികളായ ആളുകൾ ആണ് അവരെ മരണത്തിൽ നിന്നും രക്ഷിച്ചത്.
ഈ സംഭവത്തിൽ ഇന്ത്യാക്കാരോട് പ്രതികാരം ചെയ്യണമെന്ന് ജനറൽ ഡയർ തീർച്ചപ്പെടുത്തി.
ഇന്ത്യാക്കാർ അവരുടെ  ദൈവങ്ങളുടെ മുമ്പിൽ കുമ്പിടുന്നു, ഒരു ബ്രിട്ടീഷ് സ്ത്രീ ഹിന്ദു ദൈവങ്ങളെപ്പോലയാണെന്നും ഇന്ത്യാക്കാർ അവരുടെ മുന്നിൽ തലകുനിക്കുന്നത് താൻ കാണിച്ചുതരാമെന്നുമായിരുന്നു ഡയർ നടത്തിയ ഭീഷണി.
എന്നാൽ ഡയറുടെ ഈ നീക്കത്തെ ഷേർവുഡ് എതിർക്കുക തന്നെ ചെയ്തു.
തൊട്ടടുത്ത ദിവസങ്ങളിൽ അമൃത്സർ നഗരം ഏറെക്കുറെ ശാന്തമായിരുന്നുവെങ്കിലും, പ്രാന്തപ്രദേശങ്ങളിൽ അക്രമം തുടരുന്നുണ്ടായിരുന്നു.
വിപ്ലവകാരികൾ തീവണ്ടിപ്പാതകൾ മുറിച്ചു, വാർത്താവിതരണസംവിധാനം തകരാറിലാക്കി.
ഏപ്രിൽ 13ന്‌ പഞ്ചാബിൽ പട്ടാള നിയമം ഏർപ്പെടുത്തി.
പൊതുയോഗങ്ങളും ഘോഷയാത്രകളും നിരോധിച്ചു.
നാലുപേരിലധികം കൂട്ടംകൂടുന്നതുപോലും നിരോധിച്ചു.
കൂട്ടക്കൊല കൂട്ടക്കൊല നടന്ന് മാസങ്ങൾക്കുശേഷം ജാലിയൻവാലാബാഗ്
1919, ഏപ്രിൽ 13 സിഖുകാരുടെ ബൈശാഖി ഉത്സവ ദിനമായിരുന്നു.
അന്ന് അമൃത് സറിനടുത്തുള്ള ജാലിയൻവാലാബാഗ് മൈതാനത്തിൽ പോലീസ് അതിക്രമങ്ങളിൽ പ്രതിഷേധിക്കാൻ ഒരു പൊതുയോഗം സംഘടിപ്പിച്ചു.
ആയിരക്കണക്കിനു സിഖുകാരും, മുസ്ലിംമുകളും ഹിന്ദുക്കളും അന്ന് ജാലിയൻ വാലാബാഗിലെ മൈതാനിയിൽ തടിച്ചുകൂടിയിരുന്നു.
ഇംഗ്ലീഷ് യുവതിയെ ഹിന്ദു ദൈവങ്ങളോട് ഉപമിച്ച ജനറൽ ഡയറുടെ പ്രസ്താവന ഒരു പാട് പ്രതിഷേധം ഉയർത്തിയിരുന്നു.
ഇന്ത്യാക്കാരോടുള്ള ബ്രിട്ടന്റെ തരംതാണ വിവേചനമായാണ് ഇന്ത്യൻ സമൂഹം ആ പ്രസ്താവനയെ കണ്ടത്.
ബ്രിട്ടീഷ് ഉദ്യോഗസ്ഥന്റെ ഈ പ്രസ്താവനക്കെതിരേ സമാധാനമായി പ്രതിഷേധിക്കാനാണ് അന്ന് ആ യോഗം കൂടിയത്.
ജാലിയൻവാലാ ബാഗിലെ ചുമരിൽ വെടിയുണ്ടകൾ തുളഞ്ഞുകയറിയതിന്റെ അടയാളങ്ങൾ
യോഗം തുടങ്ങി ഏതാണ്ട് ഒരു മണിക്കൂർ കഴിഞ്ഞപ്പോൾ, അന്ന് അമൃത് സറിലെ സൈനിക കമാൻഡറായിരുന്ന ജനറൽ റജിനാൾഡ് ഡയർ , 90 അംഗങ്ങൾ വരുന്ന ഒരു  ചെറിയ സായുധസേനയുമായി മൈതാനം വളഞ്ഞു.
യന്ത്രവത്കൃതതോക്കുകൾ ഘടിപ്പിച്ച രണ്ട് വാഹനങ്ങൾകൂടി ആ സേനയോടൊപ്പം ഡയർ കൊണ്ടുവന്നിരുന്നു.
എന്നാൽ മൈതാനത്തിലേക്കുള്ള വഴി തീരെ ചെറുതായിരുന്നതിനാൽ ആ വാഹനങ്ങൾ അകത്തേക്ക് പ്രവേശിപ്പിക്കാൻ കഴിഞ്ഞിരുന്നില്ല.
ജാലിയൻവാലാബാഗ് മൈതാനം മതിലുകളാൽ ചുറ്റപ്പെട്ടതാണ്, മൈതാനത്തിലേക്കുള്ള വാതിലുകൾ തീരെ ഇടുങ്ങിയതുമാണ് അതിൽ തന്നെ പലതും സ്ഥിരമായി അടച്ചിട്ടിരിക്കുകയുമാണ്.
പ്രധാന വാതിലാണ് താരതമ്യേന വലിപ്പം കൂടിയതെങ്കിലും, ആ പ്രവേശനവാതിൽ ഡയർ സൈനികരെക്കൊണ്ടും വാഹനത്തെക്കൊണ്ടും അടച്ചിരുന്നു.
യോഗം പിരിഞ്ഞുപോകാൻ മുന്നറിയിപ്പു നൽകാതെ തന്നെയാണ് ഡയർ വെടിവെപ്പിന് ഉത്തരവിട്ടത്.
മീറ്റിങ്ങ് പിരിച്ചുവിടുക എന്നതിലുപരി ഇന്ത്യാക്കാരെ ഒരു പാഠം പഠിപ്പിക്കുവാനായിരുന്നു ആ നടപടിയെന്ന് ‍ഡയർ പിന്നീട് പറയുകയുണ്ടായി.
വെടിക്കോപ്പുകൾ തീരുന്നതുവരെ വെടിവെക്കാൻ ഭടന്മാർക്ക് ഉത്തരവ് നൽകി.
1,650 തവണയാണ് പട്ടാളക്കാർ ജനക്കൂട്ടത്തിനു നേരെ വെടിവെച്ചത്.
സംഭവത്തിനുശേഷം ഒഴിഞ്ഞു കിടന്ന തിരകളുടെ പൊതികളിൽ നിന്നുമാണ് ഈ കണക്ക് പിന്നീട് ലഭിച്ചത്.
അപ്രതീക്ഷിതമായി വന്ന ഈ ദുരന്തത്തിൽ നിന്നും രക്ഷപ്പെടാനായി, ജനങ്ങൾ കൂട്ടത്തോടെ മൈതാനത്തിനകത്തുള്ള ഒരു ചെറിയ കിണറിലേക്ക് ചാടി.
120 മൃതശരീരങ്ങളാണ് ഈ ചെറിയ കിണറിൽ നിന്നുമാത്രമായി ലഭിച്ചത്.
വെടിവെപ്പിൽ മരണമടഞ്ഞവരുടെ എണ്ണത്തെക്കുറിച്ച് ഇപ്പോഴും തർക്കങ്ങൾ നിലനിൽക്കുന്നുണ്ട്.
379 പേർ വെടിവെപ്പിൽ മരിച്ചുവെന്നാണ്‌ ബ്രിട്ടീഷ് സർക്കാർ പറഞ്ഞത്.
എന്നാലിത് 1800ൽ ഏറെയായിരുന്നു എന്ന് ഇതിനെക്കുറിച്ച് പഠിച്ച കോൺഗ്രസ്സിന്റെ കണക്കുകൾ പറയുന്നു.
സംഭവത്തിനുശേഷം മാസങ്ങൾകഴിഞ്ഞ് വെടിവെപ്പിൽ മരിച്ചവരുടെ എണ്ണം കൃത്യമായി കണക്കാക്കാൻ സർക്കാർ മുന്നിട്ടിറങ്ങി.
തങ്ങളുടെ കുടുംബത്തിൽ നിന്നും ജാലിയൻവാലാബാഗ് വെടിവെപ്പിൽ മരിച്ചവരുണ്ടെങ്കിൽ അവരുടെ പേരുവിവരം സ്വയമേവ സർക്കാരിനു സമർപ്പിക്കാൻ ഉദ്യോഗസ്ഥർ ജനങ്ങളോട് ആവശ്യപ്പെട്ടു.
ഫലപ്രദമായ ഒരു നടപടിയല്ലായിരുന്നു ഇത്.
തങ്ങളുടെ പേരുവിവരം പുറത്തറിഞ്ഞാൽ കൂടുതൽ നടപടി ഉണ്ടായേക്കുമെന്ന് കരുതി കുറേയെറെ ആളുകൾ ഈ സന്നദ്ധപ്രവർത്തനത്തിനു മുതിർന്നില്ല.
ബ്രിട്ടീഷ് ഉദ്യോഗസ്ഥരുടെ കണക്കുകളേക്കാൾ വളരെ ഉയർന്നതാണ് യഥാർത്ഥമരണ സംഖ്യ എന്ന് ദൃക്സാക്ഷികൾ പിന്നീട് വെളിപ്പെടുത്തുകയുണ്ടായി.
കൂട്ടക്കൊലക്കു ശേഷം പ്രതികരണങ്ങൾ
അമൃത്സറിലെ ഒരുകൂട്ടം വിപ്ലവകാരികളുമായി ബ്രിട്ടീഷ് സൈന്യം ഏറ്റുമുട്ടി എന്നാണ് ഡയർ തന്റെ മേലധികാരിക്ക് അയച്ച റിപ്പോർട്ടിൽ പറയുന്നത്.
ജനറൽ ഡയർ ചെയ്ത നടപടി ശരിയാണെന്നും തങ്ങൾ അത് അംഗീകരിക്കുന്നുവെന്നും പഞ്ചാബിലെ ലഫ്ടനന്റ് ഗവർണർ ഡയർക്കായി അയച്ച മറുപടി കമ്പി സന്ദേശത്തിൽ രേഖപ്പെടുത്തിയിരിക്കുന്നു.
അമൃത്സറിലെ മറ്റു ഭാഗങ്ങളിൽകൂടി പട്ടാളനിയമം പ്രഖ്യാപിക്കണമെന്ന് ഗവർണറുടെ അപേക്ഷ ചെംസ്ഫോർഡ് പ്രഭു അംഗീകരിക്കുകയും ചെയ്തു.
ബ്രിട്ടീഷ് പ്രധാനമന്ത്രിയായിരുന്ന വിൻസ്റ്റൺ ചർച്ചിൽ മൃഗീയം എന്നാണ് ജാലിയൻവാലാബാഗ് സംഭവത്തെ വിശേഷിപ്പിച്ചത്.
നിരായുധരായ സ്ത്രീകളും കുട്ടികളും അടങ്ങുന്ന പൊതുജനത്തെ യാതൊരു പ്രകോപനവും കൂടാതെ  വെടിവെച്ചതിൽ ജനറൽ ഡയറെ ഹൗസ് ഓഫ് കോമണസ് നിശിതമായ ഭാഷയിൽ വിമർശിച്ചു.
37 നെതിരേ 247 വോട്ടുകൾക്കാണ് ഹൗസ് ഓഫ് കോമൺസ് ഡയർക്കെതിരേയുള്ള പ്രമേയം പാസ്സാക്കിയത്.
കൂട്ടക്കൊലയിൽ പ്രതിഷേധിച്ച് രവീന്ദ്രനാഥ ടാഗോർ സർ സ്ഥാനം ഉപേക്ഷിച്ചു.
സംഭവം അറിഞ്ഞയുടൻ ഒരു പ്രതിഷേധ സമരം നടത്താനാണ് ടാഗോർ ഉദ്ദേശിച്ചിരുന്നതെങ്കിലും, പിന്നീട് തന്റെ പ്രതിഷേധത്തിന്റെ സൂചകമായി ബ്രിട്ടൻ തനിക്കു തന്നിട്ടുള്ള സർ സ്ഥാനം തിരിച്ചുകൊടുക്കാൻ തീരുമാനിക്കുകയായിരുന്നു.
തന്റെ രാജ്യത്തെ ജനങ്ങളുടെ കൂടെ നിൽക്കുവാനാണ് താൻ ആഗ്രഹിക്കുന്നതെന്ന് ചെംസ്ഫോർഡ് പ്രഭുവിനയച്ച സന്ദേശത്തിൽ ടാഗോർ പറയുകയുണ്ടായി.
ഹണ്ടർ കമ്മീഷൻ
സംഭവത്തെക്കുറിച്ചന്വേഷിക്കാൻ സർക്കാർ ഹണ്ടർ കമ്മീഷനെ നിയമിച്ചു.
സ്കോട്ട്ലാന്റിലെ സോളിസിറ്റർ ജനറാലിയിരുന്ന വില്ല്യം ഹണ്ടർ പ്രഭുവിന്റെ നേതൃത്വത്തിലായിരുന്നു ഈ കമ്മീഷൻ പ്രവർത്തിച്ചത്.
ബോംബെ, ഡൽഹി, പഞ്ചാബ് എന്നിവിടങ്ങളിൽ നടന്ന കലാപങ്ങളെക്കുറിച്ച് അന്വേഷിക്കുക എന്നതായിരുന്നു കമ്മീഷന്റെ മുഖ്യ അജണ്ട.
കമ്മീഷൻ ആളുകളിൽ നിന്നും തെളിവുകൾ ശേഖരിച്ചു.
ഡെൽഹി, അഹമ്മദാബാദ്, ബോംബെ,ലാഹോർ എന്നിവിടങ്ങളിൽ ആളുകളെ വിളിച്ചുവരുത്തിയാണ് കമ്മീഷൻ തെളിവെടുപ്പു നടത്തിയത്.
നവംബർ 19 നാണ് ഡയർ കമ്മീഷനു മുമ്പിൽ ഹാജരായത്.
ജനക്കൂട്ടം ജാലിയൻവാലാബാഗിൽ ഒത്തുകൂടിയിട്ടുണ്ടെങ്കിൽ അവിടെ വെടിവെപ്പു നടത്താൻ കരുതി തന്നെയാണ് താൻ പോയതെന്നാണ് ഡയർ കമ്മീഷനു മുമ്പാകെ മൊഴി നൽകിയത്.
ജനക്കൂട്ടത്തിന്റെ അപഹാസ്യപരമായ പെരുമാറ്റമാണ് വെടിയുതിർക്കാനുള്ള ഉത്തരവിടാൻ തന്നെ പ്രേരിപ്പിച്ചതെന്ന് കമ്മീഷന്റെ ചോദ്യങ്ങൾക്ക് മറുപടിയായി ഡയർ പറയുകയുണ്ടായി.
യന്ത്രവത്കൃത തോക്കുകൾ ഘടിപ്പിച്ച വാഹനങ്ങൾ മൈതാനത്തേക്ക് കടത്തിവിടാൻ കഴിഞ്ഞിരുന്നെങ്കിൽ അതുപയോഗിച്ചും വെടിയുതിർത്തേനെയെന്നും ഡയർ മൊഴി നൽകി.
വെടിവെപ്പു തുടങ്ങിയസമയത്തുതന്നെ ജനങ്ങൾ പിരിഞ്ഞുപോയിരുന്നു, എന്നിരിക്കിലും അവർ പൂർണ്ണമായി ഒഴിഞ്ഞുപോകുവാനാണ് താൻ വെടിക്കോപ്പു തീരുന്നതുവരെ വെടിവെപ്പു തുടർന്നതെന്നും അക്ഷോഭ്യനായി ഡയർ പറഞ്ഞു.
മുറിവേറ്റവരെ ആശുപത്രികളിൽ കൊണ്ടുപോകാൻ പോലും താൻ തയ്യാറായില്ലെന്നും ഡയറിന്റെ മൊഴിയിൽ രേഖപ്പെടുത്തിയിരിക്കുന്നു.
ഡയറുടെ വിസ്താരണക്കുശേഷം, അന്തിമറിപ്പോർട്ട് തയ്യാറാക്കുന്ന സമയത്ത്.
കമ്മീഷനിൽ വിഭാഗീയത ദൃശ്യമായി.